יעקובסון (שני משמאל) בצילומי התוכנית "בשביל ישראל" בערוץ מאיר
**נעם יעקובסון** (נולד בי"ט באב תשל"ה, 27 ביולי 1975) הוא מוזיקאי, שחקן, חקיין וקומיקאי ישראלי.

ביוגרפיה
--------

יעקובסון נולד וגדל בפתח תקווה לאב שעסק במחשבים ולאם פסיכולוגית. למד בישיבת נחלים, באמי"ת גוש דן, בישיבת הר עציון ובישיבת עתניאל. שירת בגולני במסגרת ישיבת הסדר. בתום השירות עסק בהדרכת טיולים. למד בבית ספר רימון, ובמקביל לתואר ראשון במוזיקולוגיה באוניברסיטת בר-אילן. במהלך הלימודים שיתף פעולה עם מורתו ריקי גל והם כתבו יחדיו את השיר "בסוף היום אני צריכה אותך" שיצא כסינגל ב-2018 ובמסגרת אלבומה רואים את השנים ב-2009. מאוחר יותר גל תשתתף באלבום הסולו הראשון של יעקובסון.

יעקובסון הוא סולן ומנהל להקת החתונות "עניין אחר", שהקים עם חברים מבית הספר רימון בשנת 2000. החתונה הראשונה שבה ניגנה הלהקה הייתה חתונת בתו של הרב מנחם פרומן, לצד אהוד בנאי. בשנת 2012 הוציא אלבום סולו ראשון בשם "ארבעים יום".

בסוף שנת 2012 התחיל להגיש ברדיו גלי ישראל תוכנית רדיו שבועית בשם "משחק הכיסאות" עם מתן צור, חבר ההרכב אנדרדוס. משנת 2014 מגיש ברדיו גלי ישראל את התוכנית "מ'מצב?" עם גדי וייסברט.

היה שחקן ראשי במהדורת החדשות הסאטירית של לאטמה "מהדורת השבט". בשנת 2013 הגיש פינה יומית על ספירת העומר ששודרה מדי ערב בערוץ הראשון, במסגרת פרויקט המחלקה למורשת ישראל של הערוץ. בשנת 2014 הגיש את התוכנית "בשביל ישראל" בערוץ מאיר, שעסקה במפגשים עם מקומות ואנשים בארץ ישראל בבימויו של נעם דמסקי. ב-2015 שיחק בסדרת הטלוויזיה "הכל שפיט" ששודרה בערוץ הראשון. ב-2017 שיחק בסדרה מעמול בערוץ מאיר לילדים.

ב-2022 שיחק את נועם אבא של איתמר בסדרה "רצים לגמרא" של הרב רימון.

לקראת הבחירות לכנסת ה-22 הופיע בתשדירים של מפלגת ימינה.

בשנת תשפ"ג (2023), מפרשת בראשית התחיל להפיק סרטוני פרשת השבוע באמצעות רשתות חברתיות כולל טיקטוק.  מטרת הסרטונים לחשוף פרשת השבוע לדור הצעיר במדיה שלו בצורה מושכת ומעניינת. רבים מהצופים אינם דתיים ועיקר הדגש החינוכי הוא על חיבור לשורשים של עם היהודי והכירות עם הרעיונות ננשגבים הטמונים בפרשת השבוע. מדובר על סרטונים קצרים וקלילים עם מסר חינוכי. 

נעם גם מגיש את התוכנית "מ'מצב?" ברדיו גלי ישראל. 

נשוי ואב לארבעה, מתגורר באפרת.

דיסקוגרפיה
----------

* 2009 - **עניין אחר לגמרי** (עם להקת "עניין אחר")
* 2012 -  **ארבעים יום**

קישורים חיצוניים
----------------

ויקישיתוף מדיה וקבצים בנושא **נעם יעקובסון** בוויקישיתוף
* נעם יעקובסון, ברשת החברתית פייסבוק
* נעם יעקובסון, ברשת החברתית אקס (טוויטר)
* נעם יעקובסון, ברשת החברתית טיקטוק
* נעם יעקובסון, סרטונים בערוץ היוטיוב
* נעם יעקובסון, במסד הנתונים הקולנועיים IMDb (באנגלית)
* נעם יעקובסון, במסד הנתונים הקולנועיים KinoPoisk (ברוסית)
* נעם יעקובסון, באתר שירונט
* נעם יעקובסון, באתר ספוטיפיי
* נעם יעקובסון, דף שער בספרייה הלאומית
* ירעם נתניהו, דמותרבות, באתר ערוץ 7, 10 ביוני 2010
* יאיר פלד, ‏חותר עם הגיטרה, באתר כיפה, 5 באפריל 2012
* דבורה קיציס, כאילו מבחוץ (עמ' 10-11), עולם קטן, 3 במרץ 2012 (ט' באדר התשע"ב)
* סרטונים נדב גלעד, ‏זמר, נשמה, בערוץ "אורות – טלוויזיה יהודית", 27 בספטמבר 2012
* עפרה לקס, בין השיר המרגש ללאטמה הבועט, באתר ערוץ 7, 3 במאי 2013
* משה גלנץ, הכובעים של נעם, באתר "מורשת", 19 ביולי 2013
* המכה של לאטמה, באתר ערוץ 7, 24 באוגוסט 2013

הערות שוליים
------------

1. ↑  הפינות על ימי ספירת העומר בערוץ היוטיוב של המחלקה למורשת ישראל.
2. ↑  אתר התוכנית
3. ↑
4. ↑
5. ↑

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007593022105171
* VIAF: 279144782718524432400
* WorldCat: viaf-279144782718524432400

 |